OzLabs/hebrew-wiki-articles huggingface dataset:
מהנוף אל ההפשטה ומההפשטה אל הטבע

"מהנוף אל ההפשטה ומההפשטה אל הטבע" הייתה תערוכה, שהתקיימה בשנת 1972 במוזיאון ישראל, ועסקה בנוף ובביטויו באמנות הישראלית.

==תיאור==
התערוכה "מהנוף אל ההפשטה ומההפשטה אל הטבע" נפתחה ב-10 באוקטובר 1972 במוזיאון ישראל, כחלק מן האירועים לציון 25 שנה לישראל. את התערוכה אצר יונה פישר, שכיהן באותה עת כאוצר ל"אמנות זמננו" במוזיאון. במקביל לתערוכה זו נערכו שתי תערוכות רטרוספקטיביות נוספות במוזיאון תל אביב וב"מוזיאון לאמנות חדשה" בחיפה (לימים מוזיאון חיפה לאמנות).

התערוכה ביקשה להציג את נושא "הנוף" כגורם מחולל באמנות הישראלית. מן הצד האחד הציגה התערוכה את המעבר של האמנות הישראלית להפשטה ואל אמנות מושגית. מן הצד האחר ביקשה התערוכה "להבחין ביצירה בין שתי תפיסות ומנוגדות זו לזו: האחת נשענת על הטבע, והשנייה היוצרת במקביל לו או אף מחוצה לו".

העבודות בתערוכה סודרו בשש קטגוריות, שניסו לתפוש היבטים שונים בהתייחסות אל הנוף:

א. המורשת הארצישראלית - חלקה הראשון של התערוכה הציג את השפעת האקספרסיוניזם הצרפתי על אמני שנות ה-20–30 של המאה ה-20, ובהם ראובן רובין, מנחם שמי, נחום גוטמן ואהרון גלעדי, אלו ייוצגו גם בעבודות מאוחרות שלהם משנות ה-50. בנוסף הוצגו אמנים צעירים יותר, ובהם ליאון אנגלסברג, אליהו גת ואברהם אופק, שיצירותיהם הוצגו תחת הכותרת "דמויות בנוף".

ב. צורות וסמלים בנוף ומעבר לו - חלקה השני של התערוכה הציג את השפעות אלו על פיתוח של שפת ציור אישית, שהנוף משמש לה "בסיס, רקע או מרחב-מחיה". האמנים שהוצגו כללו את מרדכי ארדון, יוחנן סימון, ז'אן דוד, לואיז שץ, שרגא וייל, שביצירותיהם הופיעו ביטויים מיסטיציזים, לצד שימוש בשפה דקורטיבית.

ג. הנוף כדימוי והנוף כמקום - הציג את הנוף כתוצר של קשרים אסוציאטיבי שאינם שואבים את מקורותיהם מן הטבע. אריה ארוך, שלום מושקוביץ', משה אלנתן, יוסל ברגנר, טוביה בארי, פנחס כהן גן, רפי לביא, יהושע נוישטיין, מיכה אולמן. בעבודות אלו "היצירה מתגבשת מן הפנים אל החוץ, אל המחשתה כדימוי".

ד. משני עברי ההפשטה - הוצגו עבודות של יוסף זריצקי, יחזקאל שטרייכמן, אביגדור סטימצקי, יחיאל קריזה, משה מוקדי, אביגדור אריכא, פימה, מרדכי אבניאל, מיכאל גרוס, ליליאן קלאפיש, אורי ריזמן, אורי ליפשיץ

ה. ארבעה רשמים - לאופולד קרקאור, אנה טיכו, אביבה אורי, אביגדור אריכא

ו. נוף, טבע וחברה - חלק זה הציג את היחס של האמנות האוונגרדית בת-התקופה למושג הטבע, ולייחסיו עם התרבות. בין העבודות שהוצגו "יער" (1969) מאת מנשה קדישמן, "פרויקט שיקום מחצבת נשר", עבודות של אביטל גבע ו"פרויקט נהר ירושלים" של יהושע נוישטיין ג'ורג'ט בלייה וג'ררד מרקס.

==קישורים חיצוניים==
*
*

== ביאורים ==

==הערות שוליים==

קטגוריה:תערוכות אמנות בישראל
קטגוריה:1972 בישראל
קטגוריה:מוזיאון ישראל: תערוכות
Lady & Gentlemen

Lady & Gentlemen (בעברית: גברת ואדונים) הוא אלבומה ה-13 של זמרת הקאנטרי האמריקאית ליאן ריימס ואלבום גרסאות הכיסוי השני שלה, אשר יצא ב-27 בספטמבר 2011. בנוסף לגרסאות הכיסוי במהדורה המורחבת של האלבום ישנם שני שירים מקוריים "Crazy Women" ו-"Give" אשר גם יצאו כסינגלים מהאלבום. על מנת להפיק את האלבום שיתפה פעולה ריימס עם המפיקים וינס גיל ודרן בראון אשר איתם גם עבדה על אלבומה הקודם. בנוסף למהדורה דיגיטלית והוצאת האלבום בפורמט CD האלבום גם יצא בפורמט תקליט.

== רקע ==
האלבום מכיל אוסף של גרסאות כיסוי לשירים של זמרי קאנטרי כמו וינס גיל אשר גם סייע בהפקת האלבום, מרלה האגרד, קריס קריסטופרסון וכו'... בנוסף ריימס גם הקליטה גרסה מחודשת לשיר "Blue" אשר לו עשתה גרסת כיסוי בשנת 1996. בנוסף לגיל גם דארן בראון ביחד עם ריימס עצמה סייע בהפקת האלבום מי שגם סייע בהפקת אלבומה הקודם. האלבום יצא ב-27 בספטמבר 2011 על ידי קורב רקורדס, בגרסה דיגיטלית, על גביי דיסק וכתקליט.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ליאן ריימס
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת קורב רקורדס
ריטה גוארה

ריטה מריה דה אזבדו, הידועה בכינויה ריטה גוארה (נולדה ב-22 באוקטובר 1967) היא זמרת פורטוגזית. ריטה ייצגה את פורטוגל באירוויזיון 2003 שם שרה את השיר " Deixa-me sonhar " וסיימה במקום ה-22.

== ביוגרפיה ==
גוארה נולדה וגדלה בליסבון, פורטוגל. היא התמודדה מספר פעמים בבחירה המקדימה הלאומית של פורטוגל בתחרות האירוויזיון. היא השתתפה לראשונה בשנת 1992, והגיעה לגמר הלאומי כששירה "Meu amor inventado em mim" הגיע למקום השני. היא שרה בתחרות האירוויזיון 2003, <ref></ref> בריגה, לטביה, שם סיימה במקום ה -22 עם 13 נקודות. אחיה של גוארה נפטר ממחלת הסרטן יום קודם לתחרות, את הודעה על פטירתו גילתה מייד לאחר הופעתה. גוארה התחתנה עם המלחין של השיר פאולו מרטינס שהיה גם אחראי על הפקת אלבומה האחרון בשם Rita שיצא ב־20 ביוני 2005.

ריטה דיבבה את סרטי האנימציה "הרקולס", " מלך האריות", " נסיך מצרים", " בת הים הקטנה" ועוד בפורטוגזית.

== קישורים חיצוניים ==
* 

== הערות שוליים ==

קטגוריה:זמרות פורטוגזיות
קטגוריה:משתתפי אירוויזיון 2003
קטגוריה:נציגי פורטוגל באירוויזיון
קטגוריה:מדבבות
קטגוריה:ילידות 1967
תל שוקת

תל שוקת הוא תל ארכאולוגי בצפון הנגב, בין באר שבע למיתר, צמוד לכביש 60 ממזרח ולמחלף שוקת, הקרוי על שמו. כיום פעיל במקום בית קברות מוסלמי, המשרת את האוכלוסייה הבדואית באזור.

== היסטוריה ==
חרסים שנמצאו בתל מעידים על התיישבות במקום בתקופה הכלקוליתית, ולאחר מכן יושב האתר ברצף מהתקופה הישראלית ועד התקופה הרומית.

יש המזהים בתל שוקת את היישוב המקראי 'לְבָאוֹת' (הנקרא גם 'בֵית לְבָאוֹת' או "בֵית בִּרְאִי"), המוזכר ברשימת הערים שקיבלו בני שבט שמעון בתוך נחלת שבט יהודה.

כמו כן, יש המזהים במקום את היישוב 'בֵית פָּלֶט' המוזכר בספר נחמיה כאחד היישובים הדרומיים שבהם גרו אנשי יהודה בתקופה הפרסית.

במהלך המערכה על סיני וארץ ישראל במלחמת העולם הראשונה, התמקמו בתל שוקת כ-1,100 חיילים עות'מאנים מדיוויזיית הפרשים ה-3. כאשר התקרבו כוחות אנזא"ק לכיוון תל באר שבע כהכנה לקרב באר שבע, הם נתקלו באש מסיבית מכיוון העמדות העות'מאניות המבוצרות שחלשו על הדרך מבאר שבע לחברון וירושלים.

== תיאור האתר ==
=== בית הקברות ===
בית הקברות משמש את תושבי חורה והפזורה הבדואית באזור והוא עודנו פעיל. קבורים בו גם מספר חיילי צה"ל בני המגזר הבדואי.
=== מחלף שוקת ===

מחלף שוקת נמצא כחצי קילומטר מדרום מערב לתל, והוא מחבר את כביש 60 עם כביש 31. במקום נבנה "צומת שוקת" עם סלילתו של כביש 31, באמצע שנות החמישים, כחלק מההכנות להקמת העיר ערד, מתוך כוונה לחבר את העיר למרכז הארץ מצד אחד ולאזור ים המלח מצד שני. בספטמבר 2016 נפתח לתנועה מחלף שנבנה עם פתיחתו של כביש 6 בינו לבין מחלף לקייה.

מדרום מערב לצומת נמצאת תחנת המשטרה "העיירות", המעניקה שירותי שיטור לעיירות האזור: חורה, לקייה, מיתר, עומר וליישובי הפזורה הבדואית הסמוכים. סמוך אליה ישנה תחנת דלק. מצדו המערבי של הצומת, על כביש 31 לכיוון לקייה וכביש 6, נמצאת תחנת דלק נוספת, ועל ידה מתחם מסעדות.

==קישורים חיצוניים==

* [http://www.yoaview.com/Yoaview/SITE/?action=showobject&sn=2_682 צומת שוקת והבאר], אתר "אתרים דרום". 
== הערות שוליים ==

קטגוריה:בקעת באר שבע: אתרים ארכאולוגיים
שוקת
קטגוריה:ארץ ישראל: קברים ובתי קברות מוסלמיים
קבוצת סינופק

החברה הפטרוכימית לסין (בסינית: 中国石油化工集团公司) או קבוצת סינופק היא החברה הגדולה ביותר בעולם בתחום זיקוק הנפט, הגז והפטרוכימיה.
היא מנוהלת על ידי הנציבות הפיקוח והמנהל על נכסים (בסינית: 国务院国有资产监督管理委员会) עבור מועצת המדינה של הרפובליקה העממית של סין. 
המטה הראשי של החברה שוכן בבייג'ינג, ואל מול משרדיה שוכן המטה הראשי של חברת הנפט המתחרה "CNOOC", שנמצאת גם היא בבעלות ממשלתית סינית.

החברה הפטרוכימית דורגה בשנת 2019 במקום השני בדירוג החברות של כתב העת פורצ'ן, עם הכנסות של יותר מ -414 מיליארד דולר.<ref></ref> מה שהופך אותה לחברה השנייה בגודלה בעולם מבחינת הכנסות.

==חברות בת==
חברת הבת העיקרית של החברה היא תאגיד הדלק והכימיקלים של סין אשר מוכרת בשם המקוצר סינופק, ונסחרת באופן דואלי בבורסה לניירות ערך בשנגחאי ובבורסה לניירות ערך בהונג קונג.

==קישורים חיצוניים==
* 

==הערות שוליים==

קטגוריה:חברות סיניות
קטגוריה:חברות החזקות
קטגוריה:חברות אנרגיה
Faking It

Faking It (בעברית: לזייף את זה) הוא שיר של הדי ג'יי והמפיק המוזיקלי הסקוטי קלווין האריס, בהשתתפות הזמרת האמריקאית קלאני, והראפר האמריקאי ליל יאכטי. השיר פורסם כסינגל החמישי והאחרון מאלבום האולפן החמישי של האריס, Funk Wav Bounces Vol. 1. השיר נכתב על ידי האריס, ליל יאכטי וג'סי רייז, הופק על ידי האריס, ויצא לרדיו הלהיטים העכשוויים בארצות הברית ב-17 באוקטובר 2017 דרך קולומביה רקורדס.<ref name="Top40radio"></ref> השיר יצא לרדיו הלהיטים העכשוויים בבריטניה ב-17 בנובמבר 2017 ובאיטליה ב-24 בנובמבר 2017 דרך סוני מיוזיק אנטרטיינמנט.<ref name="Radio 1"></ref><ref name="Radiodate"></ref>

== קומפוזיציה ==
מבחינה מוזיקלית, Faking It הוא שיר המשלב<ref name="pitchfork"></ref> רית'ם אנד בלוז עכשווי ופופ,<ref name="dancingastronaut"></ref> ומכיל אלמנטים של מיאמי בס ומוזיקת פופ משנות השמונים.<ref name="rollingstone"></ref>

== וידאו קליפ ==
הווידאו קליפ הרשמי של השיר פורסם ב-23 באוקטובר 2017.<ref>[https://www.youtube.com/watch?v=5mPflmNE4ag Calvin Harris - Faking It (Official Video) ft. Kehlani, Lil Yachty – YouTube]</ref> הקליפ ביים על ידי אמיל נאוה, ובו מופיע יאכטי, הלבוש במשקפי Clout ויושב על מכונית קפואה, קלאני, היושבת על כיסא ליד כלב, והאריס, המופיע בהופעת קמע בסוף הקליפ.<ref>[https://www.youtube.com/watch?v=5T7C5xbRGs8 Calvin Harris - Faking It (Behind the Scenes) ft. Kehlani, Lil Yachty – YouTube]</ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קלווין האריס
קטגוריה:שירי קלאני
קטגוריה:שירי ליל יאכטי
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:סינגלים בהוצאת קולומביה רקורדס
עיטור הכבוד (רוסיה)

עיטור הכבוד (ברוסית: Орден Почёта) הוא עיטור של הפדרציה הרוסית. העיטור נוסד על פי צו מספר 442 של נשיא הפדרציה הרוסית מה-2 במרץ 1994. מסדר הכבוד מוענק לאזרחים על הישגים גבוהים בפעילות למען המדינה, באמצעות ייצור, מחקר, פעילויות סוציו-תרבותיות, חברתיות וצדקה, שאיפשרו לשפר משמעותית את תנאי החיים של העם, על תרומה בהכשרת כוח אדם מוסמך, חינוך הדור הצעיר ושמירת החוק והסדר<ref>http://award.gov.ru/honour_order.html</ref><ref>http://www.consultant.ru/document/cons_doc_LAW_104589/5c0a58a5fffc5cf609ffcb74a91470da6d3ffa5b/</ref>.

אין להתבלבל עם העיטור אות הכבוד הסובייטי, אם כי העיטור הנוכחי מהווה לממשיך דרכו.

== הוענק עם המסדר ==
נשיא רוסיה V. פוטין וזכה בצו - האלופה האולימפית פעמיים סבטלנה Khorkina. 8 ביוני 2001

ראה אבירי מסדר הכבוד

הראשונים שזכו לפרס היו ספורטאים ומאמנים בעקבות תוצאות משחקי החורף האולימפיים ה-17 ב-1994.

אנדריי ולדימירוביץ' סקוך<ref></ref> (13 בדצמבר 2010) - סגן הדומא הממלכתית של האספה הפדרלית של הפדרציה הרוסית III, IV, V, VI ו-VII כינוסים<ref></ref><ref></ref><ref></ref>

==ראו גם==
* עיטורים, מדליות ותוארי כבוד של הפדרציה הרוסית

==קישורים חיצוניים==

==הערות שוליים==

קטגוריה:רוסיה: עיטורים
קטגוריה:אותות ועיטורים אזרחיים
I'm Not Alone

"I'm Not Alone" (בעברית: "אני לא לבד") הוא שיר של הדי ג'יי והמפיק המוזיקלי הסקוטי קלווין האריס, שיצא כסינגל הראשי מתוך אלבום האולפן השני שלו, Ready for the Weekend.

ב-12 באפריל 2009, נכנס השיר ישירות למקום הראשון במצעד הסינגלים הבריטי, והפך לסינגל הסולו הראשון של האריס שכובש את ראש המצעד, כאשר לפניו נכנס Dance wiv Me, סינגל של דיזי רסקל בשיתוף עם האריס וכרום.<ref></ref><ref></ref>

בשנת 2010 האריס זכה לקרדיט המיוחס לכתיבת הסינגל Yeah 3x של כריס בראון, בגלל הדמיון המובהק בין שני השירים.<ref></ref>

האריס הוציא מחדש את הסינגל ב-5 באפריל 2019, לצד המיני אלבום I'm Not Alone 2019, ובו גרסאות מחודשות ורמיקסים של שיריו.<ref></ref>

== הופעה במצעדים ==
השיר נכנס ישירות למקום הראשון במצעד הסינגלים הבריטי - לשבוע שהסתיים ב-18 באפריל 2009 - והדיח את Poker Face של ליידי גאגא מראש המצעד. השיר שהה במקום הראשון במשך מספר שבועות, עד שהודח ממנו על ידי Tinchy Stryder של נאמבר וואן ו-N-Dubz. ב-3 בינואר 2010, נכנס השיר מחדש למצעד, במקום ה-99.

ברפובליקה של אירלנד, הסינגל נכנס בשבועו הראשון למקום ה-14 במצעד הסינגלים האירי, וב-9 באפריל 2009, הגיע למקום הרביעי, שיאו במצעד.

== מיקומי שיא ==

== נתוני מכירות ==

== היסטוריית יציאות ==
{| class="wikitable"
! מדינה
! תאריך
! חברת תקליטים
! פורמט
|-
! rowspan="4" | הממלכה המאוחדת
| 6 באפריל 2009
| rowspan="3" |פליי איי • קולומביה
| הורדה דיגיטלית
|-
| 13 באפריל 2009
| סינגל CD
|-
| 22 באפריל 2009
| סינגל 12"
|-
| 5 באפריל 2019
| קולומביה
|הורדה דיגיטלית • הזרמת מוזיקה
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:שירים על בדידות
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי פלטינה כפולה באוסטרליה
קטגוריה:שירי כסף בממלכה המאוחדת
קטגוריה:סינגלים בהוצאת קולומביה רקורדס
עיטור הידידות (רוסיה)

עיטור הידידות (ברוסית: Орден Дружбы) הוא עיטור של הפדרציה הרוסית. העיטור נוסד על פי צו מספר 442 של נשיא הפדרציה הרוסית מ-2 במרץ 1994. קודמו של העיטור בתקופה הסובייטית היה עיטור הידידות של העמים, שנוסד בשנת 1972.

הענקה הראשונה בוצע בנובמבר 1994 לקונסטנטין טיטוב שז היה מושל מחוז סמרה. שלוש אנשים קיבלו את העיטור פעמיים. עד לשנת 2009 העיטור היה אחרון בסדר היררכי של העיטורים הרוסים, נכון לשנת 2024 הוא החמישי בסדר העיטורים.
==זכאות==
* צו הידידות יינתן לאזרחי הפדרציה הרוסית, כמו גם לאזרחי מדינות זרות: על תרומה מיוחדת בחיזוק שלום, חברות, שיתוף פעולה והבנה הדדית בין עמים; לפעילות פורה בנושא התקרבות והעשרה הדדית של תרבויות של אומות ולאומים; לפעילות פעילה בשימור, שיפור ופופולריות של המורשת התרבותית וההיסטורית של רוסיה; להצלחות העמל בתעשייה, בחקלאות ובשאר ענפי המשק; לפעילות פורה בפיתוח מדע, חינוך, בריאות ותרבות; על תרומה רבה ביישום פרויקטים כלכליים גדולים המשותפים עם הפדרציה הרוסית והשקעה בכלכלה של הפדרציה הרוסית; לעבודות צדקה נרחבות.
* הענקת עיטור הידידות, בדרך כלל, כפופה בכך שלאזרח של הפדרציה הרוסית כבר יש פרס אחר, של הפדרציה הרוסית.

==ראו גם==
* עיטורים, מדליות ותוארי כבוד של הפדרציה הרוסית

==קישורים חיצוניים==

* [https://web.archive.org/web/20120205195027/http://award.adm.gov.ru/orden/orden_4.htm תיאור העיטור]

==הערות שוליים==

קטגוריה:רוסיה: עיטורים
קטגוריה:אותות ועיטורים אזרחיים
שביל קליפות הגרעינים

שביל קליפות הגרעינים הוא אלבום הבכורה של להקת טיפקס, שיצא באוגוסט 1992, הגיע למעמד של אלבום זהב ומכר כ-22 אלף עותקים.
== הפקה ==
סולן הלהקה, קובי אוז, כתב והלחין את כל שירי האלבום למעט "רבי יעקב", שאוז כתב את מילותיו ללחן של ולדימיר קוסמה, "אני אוהב אותך" שכתב והלחין שייך מואיז'ו, ושיר נוסף שהלחין אוז יחד עם דני רכט. בעיבוד השירים השתתפו כל חברי הלהקה ויאיר ניצני. דני רכט ושמוליק נויפלד הפיקו את השירה. אלון אולארצ'יק הפיק את האלבום מוזיקלית.

שם האלבום הוא פרפרזה על הספר "שביל קליפות התפוזים". האלבום כלל מוזיקה מעורבת: פופ עם השפעות של רוק ומוזיקה מזרחית. מילות חלק מהשירים עסקו במחאה לצד שירים פשוטים יותר. מתוך האלבום התפרסם בעיקר הלהיט, "הרבי ג'ו כפרה", שכתב אוז יחד עם רכט, שיר נוסף שגם כן זכה להצלחה יחסית מהאלבום היה "ריקוד הפסדובלה".

==רשימת רצועות==

== קישורים חיצוניים ==

==הערות שוליים==

קטגוריה:אלבומי 1992
קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים בעברית
סלסלת פירות (קאראווג'ו)

סלסלת פירות (באיטלקית: Canestra di frutta) הוא ציור שמן מעשה ידי הצייר קאראווג'ו משנת 1599 לערך, המתאר טבע דומם. היצירה מוצגת בספרייה האמברוזיאנית במילאנו.<ref name=m1> </ref>
== היסטוריה ==
תיארוך הציור נתון במחלוקת בין החוקרים והדעות נעות בין 1596 ל-1601. אחד הנימוקים בעד שנת 1601 הוא הדמיון לסלסלה בארוחת ערב באמאוס, המתוארך ל-1601. משנת 1607, הציור כבר היה בחזקתו של פדריקו בורומאו, מייסד הספרייה האמברוזיאנית ואספן אמנות, ששהה ברומא בין השנים 1597 ל-1602, וככל הנראה רכש את הציור ישירות מהאמן.

== תיאור היצירה ==
הציור מראה סלסלת נצרים שופעת פירות ועלים, המוצגת בריאליזם רב ותשומת לב לפרטים הקטנים. פדריקו בורומאו, מייסד הספרייה האמברוזיאנית, הזכיר את הציור יוצא הדופן הזה פעמים רבות בכתביו וציין שהוא חיפש לשווא ציור שיוכל להשתוות לו. אבל, הוא כתב, "בגלל היופי והמצוינות הבלתי ניתנים להשוואה, הוא נשאר לבד".<ref name=m1></ref>

בדומה ל”ארוחת ערב באמאוס”, נראה שהסלסלה מתנודדת על גבול מרחב התמונה, בסכנת נפילה מהציור אל חלל הצופה (אפקט אשליה אופטית הקרוי טרומפ-לויל). ב”ארוחת ערב באמאוס” זהו מכשיר דרמטי, חלק מהדרך בה קרוואג'ו יוצר את המתח של הסצנה, כאן נראה כי טרומפ-לויל הוא כמעט כל מטרת הציור.

הסלסלה מכילה שישה פירות שונים:<ref name=m2>
 </ref>
* הפרי העליון הוא אפרסק בהיר וגדול המחובר לגבעול עם חורים בעלים, הדומים לנזקי עש.
* מתחתיו תפוח יחיד, עם שני חורים שנגרמו מתולעים, אשר אחד מהם מראה כבר ריקבון משני בקצהו.
* אגס סמוק צהוב, עם נזקי חרקים.
* ארבע תאנים, שתיים ירוקות בצד ימין ושתיים סגולות. הסגולות בשלות לחלוטין ומחורצות לאורכן. בנוסף, עלה תאנה גדול עם נגע פטרייתי בולט.
* חבוש אחד, ללא כתמים, עם שלוחה בעלים המציגה כתמים פטרייתיים.
* ארבעה אשכולות ענבים, שחור, אדום, זהוב ולבן. האשכול האדום מצד ימין מציג כמה ענבים מצומקים, ואילו שני האשכולות משמאל מראים פירות במצב בשלות יתר. ישנם שני עלי ענבים, האחד מיובש ומקומט. ואילו השני מכיל כתמים לבנים של ביצי חרקים.

פרשנויות רבות נכתבו על משמעות הפירות, האכולים בידי תולעים וחרקים, אחת הפרשנויות היא שמדובר במטאפורה על הכנסייה.

קאראווג'ו הרבה לתאר פירות בציוריו, אך זהו אחד מהשניים היחידים (השני הוא "טבע דומם עם פירות" ) שבו הם מהווים את עיקר היצירה.

== ראו גם ==
* ארוחת ערב באמאוס, ציור של קאראווג'ו משנת 1601.
==קישורים חיצוניים ==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קאראווג'ו
קטגוריה:ציורי שמן
קטגוריה:ציורים מהמאה ה-16
קטגוריה:ציור של תקופת הבארוק
You're My Best Friend

"You're My Best Friend" הוא שיר של להקת הרוק הבריטית קווין, שנכתב על ידי נגן הבס של הלהקה, ג'ון דיקון, שכתב אותו לאשתו. הוא נכלל תחילה באלבום משנת 1975 "A Night At The Opera", ולאחר מכן יצא כסינגל. השיר הופיע גם באלבום Live Killers (1979), ובאלבומי האוסף Greatest Hits (1981) ,Absolute Greatest (2009) ו-Queen Forever (2014).

השיר הגיע למקום השביעי במצעדי הסינגלים של בריטניה ומספר 16 במצעדי ההבילבורד הוט 100 של ארצות הברית. השיר זכה בתואר פלטינה על ידי ה־RIAA בארצות הברית עם למעלה ממיליון עותקים שנמכרו. השיר הופיע מאז בטלוויזיה, בקולנוע ובמדיות אחרות, כמו משפחת סימפסון ואיש משפחה.

==היסטורית השיר==
דיקון כתב את השיר לאשתו ורוניקה טסלף. בשיר זה הוא מנגן בפסנתר חשמלי בנוסף לגיטרה בס. במהלך הופעות חיות הלהקה השתמשה בפסנתר כנף ולא בפסנתר חשמלי, והוא מושר על ידי פרדי מרקיורי, ואילו דיקון ניגן בגיטרה בס בדיוק כמו בהקלטה המקורית. השיר מבוצע בהופעות על ידי הלהקה מסיבוב ההופעות 1976 עד סוף סיבוב ההופעות של The Game בשנת 1980. לאחר מכן הוא לא היה בהופעות ולא יושמע שוב בשידור חי עד לאחר מותו של מרקורי.

== קרדיטים ==
* פרדי מרקורי: שירה עיקרית, ליווי, פסנתר כנף (בהופעות)
* בריאן מיי: גיטרות, ליווי
* רוג'ר טיילור: תופים, ליווי
* ג'ון דיקון: פסנתר חשמלי, גיטרה בס

== וידאו קליפ ==
בקליפ רואים את חברי הלהקה באולם ענק שמוקף באלפי נרות, כולל נברשת התלויה מהתקרה. הווידאו צולם בקיץ 1976. בקליפ רואים את ג'ון דיקון מנגן על פסנתר כנף, אף על פי שבהקלטה הוא מנגן על פסנתר אלקטרוני.

== מיקומי שיא ==

== קישורים חיצוניים ==

* [http://www.queenonline.com/en/the-band/discography/night-opera/#lyrics מילים לשיר]

קטגוריה:שירי 1976
קטגוריה:סינגלים מ-1976
קטגוריה:שירי קווין
קטגוריה:שירים באנגלית
קטגוריה:שירים על חברות
קטגוריה:בלדות משנות ה-1970
קטגוריה:שירי פופ רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
המוזיאון היהודי של רודוס

המוזיאון היהודי של רודוס הוא מוזיאון השוכן ברובע היהודי לה ג'ודריה של העיר רודוס באי רודוס, המציג את ההיסטוריה של יהדות רודוס. המוזיאון ממוקם בשטח בית הכנסת קהל שלום.

== הקמת המוזיאון ==
בשנת 1997 הקים אהרון חסון את המוזיאון. חסון תושב לוס אנג'לס שסבו וסבתו נולדו ברודוס, ביקר ברודוס בשנת 1995 במסע בעקבות הקהילה היהודית של רודוס שהתגוררה באי, ובעיקר ברובע היהודי לה ג'ודריה. קהילת רודוס הייתה מרכזית וחשובה עד השואה (שניים מרבני רודוס מונו לראשון לציון לאחר עלייתם לארץ ישראל). בביקורו התוודע חסון כי תיירים רבים עוברים בשכונה שהייתה יהודיות ואף נכנסים לבית הכנסת קהל שלום, אך אין שום הסברים ומידע עבור המבקרים. בנוסף התברר לו שאין מוזיאון שינציח את ההיסטוריה של הקהילה היהודית אשר חיה שם במשך מאות שנים. על כן ראה חשיבות בהקמת מוזיאון אשר ישמר את ההיסטוריה היהודית הייחודית של המקום. חסון הקים גם ארכיון על מנת לשמר את זיכרון הקהילה.

== גלריה ==
<gallery>
קובץ:Dosiadou, Rodos.jpg|הכניסה למוזיאון
קובץ:Jüdisches Museum Rhodos, Mikwe 12.04.2018 12-27-37.jpg|מקווה שנמצא במוזיאון
קובץ:Rosi, Kahal Shalom Synagogue, museo, abiti.JPG|לבוש מסורתי של יהודי רודוס
קובץ:Rosi, Kahal Shalom Synagogue, museo, pietra tombale del 1593.JPG|מצבה משנת ה'שנ"ג (1593)
קובץ:ספר תורה עתיק של קהילת רודוס.jpg| ספר תורה עתיק של קהילת רודוס
</gallery>

== לקריאה נוספת ==

רודוס, יהודי
מוזיאון
רודוס
קטגוריה:רודוס (עיר): מבנים
לזלי וקסנר

לזלי (לס) הרברט וקסנר (באנגלית: Leslie Herbert Wexner; נולד ב-8 בספטמבר 1937) הוא נדבן ואיש עסקים יהודי-אמריקאי ומייסד קרן וקסנר.

== ביוגרפיה ==
נולד בדייטון אוהיו להורים הארי לואיס ובלה ממוצא יהודי רוסי. וקסנר סיים לימודי תואר ראשון באוניברסיטת אוהיו, אך נשר מבית הספר למשפטים במדינה בשביל לסייע להוריו במכירה בחנות המשפחתית. לאחר מכן לווה וקסנר 5,000 דולר מדודתו והקים בשנת 1963 חנות מתחרה בחנותם של הוריו שנקראה דה לימיטד. בתחילה פתח חנות אחת במרכז הקניות קינגסדייל בעיר ארלינגטון עילית, אוהיו, ואחרי כן הקים את חברת דה לימיטד בשם L Brands. בהמשך סגרו הוריו של וקסנר את חנותם והצטרפו לעבוד ברשת שלו.

במהלך שנות ה-70 של המאה ה-20 פתח וקסנר מספר רב של חנויות<ref name="themarker.com"></ref>.

בשנת 1982 רכש וקסנר במיליון דולר את המותג ויקטוריה'ס סיקרט שנוסדה על ידי איש העסקים האמריקאי רוי ריימונד ב-12 ביוני 1977. כיום ויקטוריה סיקרט היא ספינת הדגל של חברת דה לימיטד, אשר מחזיקה ב-3,000 חנויות בעולם ושווה כמעט 11 מיליארד דולר<ref name="themarker.com"/>. מגזין פורבס ממקם את וקסנר במקום ה-80 ברשימת 400 עשירי ארצות הברית והונו מוערך ב-6.2 מיליארד דולר. בשנת 2020 פרסם הוול סטריט ג'ורנל כי וקסנר מעוניין למכור את המותג ויקטוריה סיקרט.

בשנת 1984 ייסד וקסנר יחד עם אשתו אביגיל את קרן וקסנר (באנגלית: The Wexner Foundation) שהיא ארגון פילנתרופי יהודי-אמריקאי. הקרן מפעילה תוכניות הכשרה ופיתוח של אנשי מקצוע. מטרתה, לחזק את המנהיגות והמצוינות הניהולית במגזר הציבורי בישראל ובקהילות היהודיות בעולם.

וקסנר קיבל תואר דוקטור לשם כבוד מאוניברסיטת תל אביב.

=== קשריו של וקסנר עם ג'פרי אפשטיין ===
וקסנר היה הלקוח העיקרי של עבריין המין ואיש העסקים היהודי-אמריקאי ג'פרי אפשטיין שהחל משנת 1987 התחיל אפשטיין לנהל את הונו. ובשנת 1991 העניק וקסנר לאפשטיין הרשאה בלתי מוגבלת לפעול בשמו בכל עניין, לרבות בקרן וקסנר, הרשאה שאותה ניצל אפשטיין לפעולות עסקיות לטובת עצמו. בין היתר רכש אפשטיין נכסים שונים מחברות בשליטת וקסנר ומכר להן אותם בחזרה במחיר כפול. בכתבת פרופיל שפרסמה העיתונאית ויקי וורד ב"ואניטי פייר" ב–2003 צוין כי לשניים מערכת יחסים קרובה ביותר, שאיפשרה לאפשטיין לרכוש מווקסנר אחוזה במנהטן. שותפים עסקיים מוקדמים של וקסנר טענו בפני הניו יורק טיימס כי אפשטיין קטע את קשריהם עם וקסנר. כמו כן הרחיק אפשטיין את אמו של וקסנר מחבר הנאמנים של קרן וקסנר והזרים 21 מיליון דולר מקרן וקסנר לקרן בניהולו הפרטי.

החל מקיץ 1996 החל אפשטיין לתקוף מינית עובדות של וקסנר ודוגמניות שקיוו לעבוד עבור רשת ויקטוריה'ס סיקרט. לטענת הניו יורק טיימס, וקסנר הבטיח לטפל בתקיפה מינית נוספת שהתרחשה בשנת 1997, בה התחזה אפשטיין לבכיר ברשת ויקטוריה סיקרט. בפועל נותקו הקשרים העסקיים הגלויים בין וקסנר לאפשטיין רק עם הרשעתו בפלילים של אפשטיין בשנת 2008.

== חיים אישיים ==
וקסנר נשוי לאביגיל ס. קופל, עורכת דין, לבני הזוג ארבעה ילדים.

==קישורים חיצוניים==

* [https://il.wexnerfoundation.org/ אתר קרן וקסנר]

== הערות שוליים ==

קטגוריה:בוגרי אוניברסיטת המדינה של אוהיו
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:מיליארדרים יהודים אמריקאים
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:אמריקאים שנולדו ב-1937
6 ימים 7 לילות

שישה ימים, שבעה לילות (באנגלית: Six Days, Seven Nights) הוא סרט קולנוע אמריקאי מסוגת קומדיה הרפתקאות מ-1998, בבימויו של איוון רייטמן ובכיכובם של האריסון פורד ואן הייש. התסריט לסרט נכתב על ידי מייקל בראונינג.

== עלילה ==
רובין מונרו (אן הייש) הוא עורכת מגזין אופנה מניו יורק בשם "Dazzle". החבר שלה פרנק (דייוויד שווימר) מפתיע אותה בחופשה בת שבוע במקאטאה, אי בדרום האוקיינוס השקט. את החלק האחרון במסעם המיוחד למקאטאה הם עושים במטוס מסוג "DHC-2 Beaver" שמטיס אותו טייס אמריקאי בגיל העמידה, קווין האריס (האריסון פורד), אליו מתלווה חברתו הצעירה, אנג'ליקה (ז'קלין אובדרורס).

החבורה מגיעה לאי, ובלילה הראשון שלהם פרנק ורובין מתארסים. קווין משתכר ומתחיל עם רובין, משום שלא זיהה אותה, אך ללא הצלחה. למחרת בבוקר, הבוסית של רובין רוצה שתקטע את החופשה שלה ותטוס לטהיטי כדי לפקח על אירוע אופנה. קווין מטיס אותה לטהיטי אבל השניים נקלעים לסופה, בעקבותיה מתרסקים על אי בודד. בני הזוג שלהם מצטרפים לקבוצות החיפוש, אך לאחר מספר ימים החיפוש נפסק. פרנק, שמאמין שרובין מתה, משתכר ושוכב עם אנג'ליקה אחרי שהיא מפתה אותו.

בינתיים באי, רובין וקווין נאבקים בשודדי ים יפנים ומנסים לתקן את המטוס ההרוס בעוד רובין נאבקת עם רגשותיה לפרנק ותוהה אם באמת רוצה להתחתן איתו.

== הפקה ==
הסרט צולם במיקום בקוואי. הפעלולים בסרט נעשו ללא הדמיה ממוחשבת. האריסון פורד, שלו רישיון טיסה מסחרי ביצע את מרבית הפעלולים בעצמו בסרט.

הסרט הופץ ב־12 ביוני 1998 ולמרות ביקורות מעורבות, הסרט זכה להצלחה בקופות עם הכנסות של 16 מיליון דולר בסופ"ש הבכורה וסה"כ הכנסות של 164.8 מיליון דולר ברחבי העולם.

== שחקנים ודמויות ==
* האריסון פורד בתפקיד קווין האריס
* אן הייש בתפקיד רובין מונרו
* דייוויד שווימר בתפקיד פרנק מרטין
* ז'קלין אובדרורס בתפקיד אנג'ליקה
* טמורה מוריסון בתפקיד ג'אגר
* אליסון ג'ני בתפקיד מרג'ורי
* דגלאס ווסטון בתפקיד פיליפה סינקלייר
* קליף קרטיס בתפקיד קיפ
* דני טרחו בתפקיד פירס
* בן בודה בתפקיד טום מרלו
* דרק באסקו בתפקיד ריקי
* איימי סדריד בתפקיד המזכירה של רובין
* קארי רוסל בתפקיד בעל היאכטה

== קישורים חיצוניים ==

== הערות שוליים ==

קטגוריה:סרטי האריסון פורד
קטגוריה:סרטי קומדיה אמריקאיים משנת 1998
אפרים דוד עדני

אפרים דוד עדני הוא יועץ תקשורת ואסטרטגיה. בעבר היה עיתונאי חרדי ישראלי אשר שימש כעורך אתר קול חי וכמגיש תוכניות אקטואליה בתחנת הרדיו החרדית קול חי.

==ביוגרפיה==

נולד וגדל בבני ברק. למד בבית הספר "דרכי אי"ש" ומשם המשיך לישיבות חרדיות.

בגיל צעיר מאוד הגיע לעולם התקשורת. כבר בשנת 2013 החל להגיש תוכניות אקטואליה - פוליטיות וכלכליות - ברדיו קול חי, התחנה הגדולה ביותר למגזר החרדי והדתי בישראל. תוכניותיו אופיינו לרוב בראיונות עומק אך גם ראיונות פוליטיים ואקטואליים בעניינים שעל סדר היום היו בתוכניות שונות שהגיש. במקביל, בשנים 2016- 2013, כיהן כרל"ש מנכ"ל רדיו קול חי, כחבר וועדת תוכן, סגן מנהל תוכניות. מאז שנת 2016 משמש אפרים דוד גם כדובר הרדיו.

כיום, מגיש ברדיו קול חי את התכנית הכלכלית "עובדים על זה" המשודרת במקביל גם באתר הרדיו לצפייה. שידר לפני כן תוכניות נוספות כמו 'המהדורה המרכזית', 'מהדורת הבוקר', 'התעוררות', 'פרופיל', 'הללי', 'השטייגעניסט' ו'הפוך על הפוך'. לעיתים משדר תוכניות ספיישל בתקופות בחירות ואירועים אקטואליים משמעותיים.

משנת 2017 ועד היום מכהן אפרים דוד כעורך הראשי של אתר "קול חי". במהלך הקריירה שלו פרסם סקופים וידיעות בלעדיות רבות, לרבות ראיונות בלעדיים, שלעיתים פורסמו מאוחר יותר בכלי תקשורת אחרים.

למד פרסום, דוברות ויחסי ציבור ב"הבצפר" - בית הספר של עולם הפרסום. מתנדב ביחידות המיוחדות של זק"א, בארגון "חיינו" (שלוחה של ארגון "chai - lifeline" הבינלאומי) הפועל לעידוד ותמיכה של חולי סרטן.

למד דיבייט ממי שהוכתר כאלוף העולם לשנת 2019 בדיבייט - רועי שולמן.

לעיתים קרובות מתארח בערוץ הכנסת, ומפרסם טורי דעה בכלי התקשורת השונים כגון עיתון הארץ ומקור ראשון.

באפריל 2021 לאחר שבע שנים ברדיו קול חי
עזב את תפקידו ברדיו והחל לשמש כיועץ התקשורת של חברת הכנסת מיכל וולדיגר.

==קישורים חיצוניים==

* 
*אפרים דוד, [https://www.makorrishon.co.il/opinion/166013/ רק גוש ימין חזק יעצור את צירוף השמאל לממשלה], בעיתון מקור ראשון.
* [https://www.youtube.com/watch?v=qREZAYF3tsI&pbjreload=101 אפרים דוד מתארח בפרלמנט צהריים עם יובל קרני], ערוץ כנסת
* 

קטגוריה:בני ברק: אישים
קטגוריה:עיתונאים חרדים ישראלים
קטגוריה:שדרני רדיו ישראלים
קטגוריה:שדרני רדיו חרדים
קטגוריה:סגל רדיו קול חי
Spitfire

Spitfire (בעברית: ספיטפייר) הוא אלבומה ה-14 של זמרת הקאנטרי האמריקאית ליאן ריימס, אשר יצא לאור ב-15 באפריל 2013 על ידי קורב רקורדס. הוא יצא לראשונה בבריטניה ואוסטרליה להורדה דיגיטלית וכעותק פיזי ובהמשך יצא במדינות נוספות כמו ארצות הברית, וקנדה. בארצות הברית האלבום יצא כעותק פיזי וכעותק דיגיטלי ברשת החנויות "Walmart". זהו היה האלבום האחרון של ריימס שיצא תחת קורב רקורדס מכיוון שהחוזה שלהם הסתיים.

האלבום זכה לביקורות מעורבות ממבקרי מוזיקה. חלק מהמבקרים שיבחו את העובדה כי ריימס המשיכה לדבוק בשורשי הקאנטרי שלה ואף כינו אותו כאחד מהאלבומים הטובים ביותר שלה בעוד מבקרי מוזיקה אחרים מתחו ביקורת על מילות השירים באלבום ועל כך שהשירים לא היו מספיק מסחריים עבור הרדיו.

עם שחרורו בריטניה האלבום הגיע למקום ה-7 במצעד אלבומי הקאנטרי הבריטי ושבוע לאחר מכן עלה למקום ה-3. באוטסרליה האלבום הגיע למקום ה-40 תילה במצעד אלבומי הקאנטרי האוסטרלי ובהמשך הגיע למקום ה-19 במצעד. בארצות הברית האלבום הגיע למקום ה-36 ולמקום ה-9 במצעד אלבומי הקאנטרי.

== רשימת רצועות ==

==קישורים חיצוניים==

קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת קורב רקורדס
סימונה בראון

סימונה בראון-זיבקובסקה (באנגלית: Simona Brown-Zivkovska; נולדה ב-6 באפריל 1994) היא שחקנית אנגלייה.

==ביוגרפיה==
בראון-זיבקובסקה נולדה בעיר סקופיה שבמקדוניה הצפונית. מוצאה מעורב ממקדוניה ומסנט מארטן שבקריביים. ב-2001 עברה עם משפחתה לגור בממלכה המאוחדת. היא למדה משחק ב-Identity School of Acting שבלונדון.

בראון הופיעה במיני-סדרות טלוויזיה כגון בתפקיד גאיה בסדרה "כיסא פנוי", ובתפקיד גרייס בסדרה "מנהל הלילה". ב-2016 שיחקה בתפקיד פיית' בסדרה "HIM", ובתפקיד רוז בסדרה הבריטית-אמריקאית "Guilt". עוד בטלוויזיה הופיעה ברימייק של המיני-סדרה "שורשים", ובדרמה "Murdered by My Boyfriend". ב-2018 שיחקה בתפקיד ראשי, טס, בסדרה "נשקי אותי קודם" של ערוץ 4 / נטפליקס.

באוגוסט 2019 פורסם שבראון לוהקה לתפקיד לואיז בסדרת המותחן הפסיכולוגי "מאחורי עיניה" של נטפליקס.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|דייט בהפתעה
|סופי
|
|-
|TBA
|The Last Moon
|אווה
|
|}

=== טלוויזיה ===
{| class="wikitable"
! שנה
! סדרה
! שם באנגלית
! תפקיד
! הערות
|-
| 2013
|
| dir="ltr" | Run
| נערה בת עשרה
| סדרת טלוויזיה (פרק אחד)
|-
| rowspan="2" |2014
|
| dir="ltr" | Murdered by My Boyfriend
| קים
| סרט טלוויזיה
|-
|קוסמים נגד חייזרים
| dir="ltr" | Wizards vs. Aliens
| ג'זמין "ג'אז" ג'יימס
| 2 פרקים
|-
| rowspan="2" |2015
| כיסא פנוי
| dir="ltr" | The Casual Vacancy
| גאיה בודן
| מיני-סדרה
|-
| חדר מיון
| dir="ltr" | Casualty
| מאירו קאליל
| סדרת טלוויזיה (פרק אחד)
|-
| rowspan="4" |2016
| שורשים
| dir="ltr" | Roots
| ג'ינה
| סדרת טלוויזיה (פרק אחד)
|-
|
| dir="ltr" | Guilt
| רוז וולטרס
| תפקיד ראשי
|-
| מנהל הלילה
| dir="ltr" | The Night Manager
| גרייס
| מיני-סדרה
|-
|
| dir="ltr" | Him
| פיית'
| תפקיד ראשי
|-
| rowspan="3" |2018
| זרה
| dir="ltr" | Outlander
| גייל
| 2 פרקים
|-
| נשקי אותי קודם
| dir="ltr" | Kiss Me First
| טס
| תפקיד ראשי
|-
| המתופפת הקטנה
| dir="ltr" | The Little Drummer Girl
| רייצ'ל
| מיני-סדרה
|-
| 2019
| גרנטצ'סטר
| dir="ltr" | Grantchester
| ויולט טוד
| 2 פרקים
|-
| 2021
| מאחורי עיניה
| dir="ltr" | Behind Her Eyes
| לואיז ברנסליי
|מיני-סדרה 
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ג'מייקני
קטגוריה:אנגליות שנולדו ב-1994
קטגוריה:אנגלים שנולדו ב-1994
אנדרה דיי

קסנדרה מוניק בייטי (באנגלית: Cassandra Monique Batie; נולדה ב-30 בדצמבר 1984), הידועה בשם הבמה אנדרה דיי (Andra Day), היא זמרת-יוצרת, ושחקנית אמריקאית,<ref></ref> זוכת פרס גלובוס הזהב לשחקנית הטובה ביותר - סרט דרמה על תפקידה בסרט "ארצות הברית נגד בילי הולידיי".

אלבום הבכורה שלה, Cheers to the Fall, שיצא בשנת 2015 והגיע למקום 48 במצעד בילבורד 200.<ref></ref><ref></ref> בטקס פרס גראמי 2016, האלבום היה מועמד לאלבום R&B הטוב ביותר והסינגל הראשי של האלבום, "Rise Up", היה מועמד לתפקוד המו"פ הטוב ביותר.<ref></ref> דיי שיתפה פעולה גם לצידו של הזמר סטיבי וונדר.<ref name="inlander.com"></ref> בנובמבר 2016, יצאה לסבב הופעות ראשון הנקרא "Cheers to the Fall Tour".<ref></ref>

==קורות חיים==
דיי נולדה ב-30 בדצמבר 1984 באדמונדס, וושינגטון.<ref name="inlander.com"/> לאחר מכן עברה לדרום קליפורניה בגיל שלוש וגדלה בסן דייגו ובקליפורניה וסביבתה עם משפחתה. היא החלה לשיר בגיל צעיר בכנסייה הראשונה של המתודיזם המאוחדים בצ'ולה ויסטה, קליפורניה. היא למדה בבית הספר היסודי לפארק ולנסיה, אותו היא זוכה בזכות טיפוח העניין שלה באמנויות הבמה. בגיל 12 השתתפה ביום לצלילי זמרי הג'אז הבולטים כמו דיינה וושינגטון, בילי הולידיי ואלה פיצג'רלד, שכול הזמרים נחשבים כהשפעות על הסגנון המוזיקה שלה כיום. ב-11 ביולי 2019, קיבלה את התואר חבר כבוד בדלתא סיגמא תטא סורוריטי, התאגיד.

==דיסקוגרפיה==
===אלבומי אולפן===
* 2015: Cheers to the Fall
* 2024: Cassandra (Cherith)

===מיני-אלבומים===
* 2016: Merry Christmas from Andra Day

==הופעות==
===סיבובי הופעות===
* 2016: Cheers to the Fall Tour

==פילמוגרפיה==
===קולנוע===
{| class="wikitable"
!שנה
!סרט
!תפקיד
!הערות
|-
|2017
|מכוניות 3
|תה מתוק
|דיבוב
|-
|2021
|ארצות הברית נגד בילי הולידיי
|בילי הולידיי
|
|-
|TBA
|The Deliverance
|אבוני
|}

== קישורים חיצוניים ==

* 

== הערות שוליים ==

קטגוריה:אמנים אמריקאים הידועים בשם במה
קטגוריה:זמרות אמריקאיות
קטגוריה:זמרות בלוז
קטגוריה:זמרות-יוצרות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמניות וורנר רקורדס
קטגוריה:זוכות פרס גראמי
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
קטגוריה:זוכי פרסי ה-BET: קולנוע: השחקנית הטובה ביותר
Mama (שיר של 6ix9ine)

Mama הוא שיר שהוקלט על ידי הראפר האמריקאי 6ix9ine, בשיתוף אמן ההיפ הופ האמריקאי קניה וסט והראפרית הטרינידדית ניקי מינאז', מתוך אלבום הבכורה שלו, Dummy Boy.

השיר הגיע למקום ה-43 במצעד הבילבורד הוט 100, ואף קיבל את תואר הזהב מאיגוד תעשיית ההקלטות האמריקאי.

== רקע וכתיבה ==
השיר נכתב על ידי 6ix9ine, קניה וסט, ניקי מינאז', טרייף-דרו, קונסיקוונס, מורדה ביטס וסול גאט היטס, והופק על ידי מורדה ביטס וסול גאט היטס. השיר הוא בסגנון הטראפ. השיר מהווה כשיתוף הפעולה השני של 6ix9ine ומינאז', לאחר הלהיט "Fefe". כמו כן, באלבום הבכורה של 6ix9ine, בו נכלל השיר, מופיע גם השיר "Kanga", בשיתוף עם וסט.

בסמוך לצאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-107 מיליון השמעות.<ref></ref>

== וידאו קליפ ==
טרם פורסם הווידאו קליפ הנלווה שצולם לשיר. השלושה היו אמורים לצלם את הקליפ לשיר בעיר בוורלי הילס, אך צילומיו מעולם לא הושלמו בעקבות יריות בסט הצילומים.<ref></ref>

== מיקומי שיא ==

== נתוני מכירות ==
{| class="wikitable"
!מדינה
!תואר
!מכירות
|-
!ארצות הברית (RIAA)
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי 6ix9ine
קטגוריה:שירי קניה וסט
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי 6ix9ine
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי קניה וסט
קטגוריה:שירים שנכתבו על ידי ניקי מינאז'
לה ג'ודריה (רודוס)

<br />האנדרטה בכיכר היהודים הקדושים
לה ג'ודריה הייתה הרובע היהודי של העיר רודוס, האי רודוס, יוון. לה ג'ודריה פירושה שכונת היהודים (La Djuderia) בשפת הלאדינו שפת הדיבור של יהודי רודוס. 

לה ג'ודריה נמצאת בחלקה המזרחי של העיר העתיקה של רודוס, בסמוך למזח המשמש ספינות שייט. היא ממוקמת בעיקר ברחוב דוסיאדו בו נמצא כיום בית הכנסת האחרון העומד על תילו של קהילת יהודי רודוס בית הכנסת קהל שלום. בעבר פעלו שישה בתי כנסת וכן ישיבות, אך הם חרבו במהלך מלחמת העולם השנייה. היהודים עסקו בכל המלאכות, ובכלל זה מסחר, רפואה, ייצור כלי נשק, אריגה ועוד. בית הקברות היהודי שכן ברובע היהודי, אך בשנות ה-30 של המאה ה-20 ייסדו האיטלקים את בית קברות יהודי חדש מחוץ לחומות העיר העתיקה כ-1.5 ק"מ דרומית לשכונה.

כיום יש בשכונה את המוזיאון היהודי של רודוס הנמצא בבית הכנסת קהל שלום המנציח את סיפור הקהילה. הכיכר המרכזית בשכונת נקראת כיכר היהודים הקדושים, לזכר 1604 יהודי רודוס שנרצחו בשואה. על העמוד זיכרון כתוב ביוונית, עברית, אנגלית, צרפתית, איטלקית ולאדינו: "לזיכרון עד של 1,604 הקורבנות, יהודי רודוס וקוס, שניספו במחנות המוות של הצורר הנאצי".

== גלריה ==
<gallery>
קובץ:La Juderia, Tafel in Hebräisch 15.04.2018 10-38-30.jpg
קובץ:La Juderia, Tafel in Hebräisch 2 15.04.2018 10-38-45.jpg
קובץ:La juderia, Tafel über Eingangspforte 2 15.04.2018 10-31-59.jpg
קובץ:La Juderia, Alhadef-Park 1 15.04.2018 09-43-48.jpg| פארק אלחדף 
קובץ:כתובות בעברית בלה ג'דוריה.jpg
קובץ:Seahorse Fountain, Rhodes.jpg|מזרקה בכיכר היהודים הקדושים
</gallery>

== לקריאה נוספת ==

* [https://www.rhodesjewishmuseum.org/juderia/ לה ג'ודריה] באתר מוזיאון יהודי רודוס

קטגוריה:רודוס (עיר)
קטגוריה:יהדות רודוס
קרחון מופט

קרחון מופט (באנגלית: Moffett Glacier) הוא קרחון יובלי, בהרי המלכה מוד, באזור חוף אמונדסן של שטח חסות רוס שבאנטארקטיקה.

אורכו של הקרחון 24 קילומטרים או (לפי מדידה אחרת) 32 קילומטרים; ורוחבו של הקרחון 13 קילומטרים.

הקרחון זורם לכיוון מזרח ממישור רוסון; ונשפך אל קרחון אמונדסן, בסמוך מדרום להר בנג'מין.

גובהו של הקרחון 1,317 מטרים מעל פני הים.

== היסטוריה ==
=== גילוי ומיפוי הקרחון ===

הקרחון התגלה על ידי אדמירל משנה ריצ'רד בירד, במהלך טיסתו אל הקוטב הדרומי שנערכה ב-28 - 29 בנובמבר 1929.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של אדמירל ויליאם א. מופט (William A. Moffett), מצי ארצות הברית, שהיה המפקד הראשון של אגף האווירייה (Bureau of Aeronautics) של מחלקת הצי במחלקת ההגנה של ארצות הברית.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:10113 קרחון מופט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21156 קרחון מופט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113939 קרחון מופט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9712&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מופט] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/de/25622184 מפת אזור קרחון מופט]
* [http://distancebetween.info/moffett_glacier מחשבון מרחקים - המרחק מקרחון מופט לאתרים סמוכים]

== הערות שוליים ==

מופט
הר בנג'מין (אנטארקטיקה)

הר בנג'מין (באנגלית: Mount Benjamin) הוא הר בולט בהרי המלכה מוד, באזור חוף אמונדסן של שטח חסות רוס שבאנטארקטיקה.

גובהו של ההר 1,750 מטרים מעל פני הים.

ההר ממוקם ממערב לקרחון אמונדסן; 9 קילומטרים דרומית-מזרחית להר אלזוורת'.

== היסטוריה ==
=== גילוי ומיפוי ההר ===

ההר התגלה על ידי משלחת ריצ'רד בירד לחקר אנטארקטיקה, שנערכה בשנים 1928–1930.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של בנג'מין אף. סמית' (Benjamin F. Smith), שהיה מטאורולוג בתחנת מקמרדו, בעונת החורף האנטארקטי 1963.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1221 הר בנג'מין] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19780 הר בנג'מין] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=1170&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בנג'מין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בנג'מין
בנג'מין
Dummy Boy

Dummy Boy (בעברית: דמה בוי) הוא אלבום הבכורה של הראפר האמריקאי 6ix9ine. האלבום יצא לאור ב-27 בנובמבר 2018 על ידי חברת התקליטים Create Music Group. מתוך האלבום ארבעה סינגלים.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! דנמרק (IFPI Danmark)
| זהב
| 10,000
|-
! צרפת (SNEP)<ref></ref>
| זהב
| 50,000
|-
! איטליה (FIMI)
| זהב
| 25,000
|-
! הממלכה המאוחדת (BPI)
| זהב
| 100,000
|-
! ארצות הברית (RIAA)
| פלטינה
| 1,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|27 בנובמבר 2018
|הזרמת מוזיקה • הורדה דיגיטלית
|Create Music Group
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2018
קטגוריה:אלבומי 6ix9ine
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קוביטס
קטגוריה:אלבומים שהופקו על ידי רוני ג'יי
קטגוריה:אלבומי היפ הופ
קטגוריה:אלבומי כסף בממלכה המאוחדת
קטגוריה:אלבומי זהב בצרפת
קטגוריה:אלבומי פלטינה בארצות הברית
הר אלזוורת' (מונטנה)

הר אלזוורת (באנגלית: Mount Ellsworth) הוא הר ברכס לואיס, בשטח הפארק הלאומי גליישר, במחוז גליישר שבמדינת מונטנה שבארצות הברית.

גובהו של ההר 2,613 מטרים מעל פני הים; ההר מתנשא לגובה של 213 מטרים מעל סביבתו.

ההר ממקום בחלק הדרום-מזרחי של הפארק הלאומי גליישר, וניתן לראותו מאגם טו מדיסן.

== היסטוריה ==
=== מקור השם ===

ההר נקרא על שמו של בילי אלזוורת' (Billy Ellsworth), שעבד עבור הסקר הגאולוגי של ארצות הברית.

== קישורים חיצוניים ==

* [https://geonames.usgs.gov/apex/f?p=GNISPQ:3:::NO::P3_FID:783163 הר אלזוורת'] באתר הסקר הגאולוגי של ארצות הברית
* [https://www.peakbagger.com/peak.aspx?pid=4829 הר אלזוורת'] באתר peakbagger
* [https://www.mountain-forecast.com/peaks/Mount-Ellsworth-Montana/forecasts/2615 תחזית מזג אוויר עדכנית ארוכת טווח עבור הר אלזוורת' (לפי גבהים)]
* [https://peakery.com/mount-ellsworth-montana/ הר אלזוורת'] באתר peakery (תצלומי ההר, ומרחקים לאתרים סמוכים)

== הערות שוליים ==

אלזוורת'
אלזוורת'
Day69

Day69 (בעברית: יום69) הוא המיקסטייפ הראשון של הראפר האמריקאי 6ix9ine. המיקסטייפ יצא לאור ב-23 בפברואר 2018 על ידי חברת התקליטים Create Music Group. מתוך האלבום ארבעה סינגלים.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 בפברואר 2018
|הזרמת מוזיקה • הורדה דיגיטלית
|Create Music Group
|<ref></ref>
|}

==קישורים חיצוניים==

== הערות שוליים ==

קטגוריה:מיקסטייפים מ-2018
קטגוריה:אלבומי 6ix9ine
קטגוריה:מיקסטייפים באנגלית
קטגוריה:אלבומים שהופקו על ידי פייר בורן
קטגוריה:אלבומי היפ הופ
קטגוריה:אלבומי כסף בממלכה המאוחדת
קטגוריה:אלבומי זהב בארצות הברית
Gooba

Gooba הוא סינגל שהוקלט על ידי הראפר האמריקאי 6ix9ine. השיר יצא לאור ב-8 במאי 2020, על ידי חברת התקליטים קריאייט מיוזיק גרופ, כסינגל הראשון מתוך האלבום Tattle Tales.<ref></ref>

== רקע וכתיבה ==
ב-18 בנובמבר 2018 נעצר הרננדז באשמת סחיטה, נשק וסמים.<ref></ref> לאחר שהודה באשמה לתשעה אישומים, כמו שוד מזוין וקשר לרצח, הוא נידון לשנתיים מאסר בדצמבר 2018.<ref></ref> עם זאת, הוא שוחרר מוקדם יותר באפריל 2020 עקב מגפת הקורונה.<ref></ref> ב-7 במאי 2020 הוא הודיע כי יחגוג יום הולדת 24 למחרת, באמצעות הוצאת סינגל חדש.<ref></ref>

השיר נכתב על ידי 6ix9ine, טרייף-דרו, ג'אני קלארק ופיידיי והופק על ידי ג'אני קלארק ופיידיי. השיר הוא בסגנון הטראפ.<ref></ref>

== וידאו קליפ ==
הווידאו קליפ הנלווה לשיר הועלה לערוץ היוטיוב של 6ix9ine ב-8 במאי 2020, בסמוך לצאתו של הסינגל עצמו.<ref></ref> תוך פחות מיממה, צבר הקליפ כ-41 מיליון צפיות,<ref></ref> ובשל כך הפך לשיר ההיפ הופ שהגיע למספר הצפיות הגדול ביותר במשך 24 שעות, תוך ששבר את שיאו של שירו של הראפר אמינם, "Killshot".<ref></ref><ref></ref>

נכון ליוני 2020, מונה הצפיות של הקליפ עומד על כ-341 מיליון.

== הצלחה ומחלוקת ==
בעקבות הופעת הבכורה של השיר במקום ה-3 בבילבורד הוט 100, העלה 6ix9ine סרטון בו האשים את בילבורד בהתקן ומניפולציה של המצעד. הוא הצהיר, "אני רוצה שהעולם יידע, כי שליטת בילבורד היא שקר", תוך שהוא מוסיף: "אתה יכול לקנות מקום ראשון בבילבורד". הוא המשיך והאשים את זמרי הפופ אריאנה גרנדה וג'סטין ביבר בקניית הזרמות והורדות לשירם, "Stuck with U", שהופיע בבכורה במקום הראשון במצעד.<ref></ref> הוא טען כי "הם רכשו 30 אלף עותקים עם שישה כרטיסי אשראי", והוסיף כי "הכל מניפולציה, הכל מפוברק", והראה את מספר הזרמים שצבר שירו בשבוע הראשון לצאתו, תוך שהאשים את בילבורד ב"פסילה" של 20 מיליון זרמים של השיר.<ref></ref>

אריאנה גרנדה הגיבה לטענתו של 6ix9ine, באומרה כי, "לא היה לי מקום ראשון בחמש השנים הראשונות של הקריירה שלי וזה לא הרגיז אותי בכלל כי מעומק הלב, המוזיקה שלי היא הכל בשבילי [...]". ג'סטין ביבר הגיב ל-6ix9ine אף הוא, תוך שטען כי 6ix9ine ספר את הזרמים הגלובליים של השיר, במקום את הזרמים האמריקאיים בלבד, אותם סופר מצעד הבילבורד הוט 100.<ref></ref>

חברת בילבורד הגיבה מאוחר יותר באותו יום, תוך שהכחישה את דבריו של 6ix9ine.<ref></ref>

בישראל, זכה השיר להצלחה רבה, תוך שהצליח להגיע בשיאו למקום ה-23 במצעד שירי הספוטיפיי השבועי.<ref></ref>

== מיקומי שיא ==

== נתוני מכירות ==
{| class="wikitable"
!מדינה
!תואר
!מכירות
|-
!ארצות הברית (RIAA)<ref></ref>
|פלטינה
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי 6ix9ine
קטגוריה:שירים באנגלית
קטגוריה:שירי מוזיקת טראפ
קטגוריה:שירים שנכתבו על ידי 6ix9ine
קטגוריה:מחלוקות במוזיקה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפינלנד
יקשן

על-פי התנ"ך, יָקשָׁן הוא בנו הרביעי של אברהם, מאשתו השלישית או הפילגש שלו, קטורה, שאותה נשא אברהם לאישה לאחר שגירש את הגר ואחרי מותה של שרה. לקטורה היו חמישה בנים: זמרן, יקשן, מדן, ישבק ושוח, ולהם שני אחים למחצה מאמהות אחרות: ישמעאל ויצחק.

יקשן הוא אביהם של שבא ודדן. לדדן נולדו שלושה בנים: אשורים, לטושים ולאומים. הוא שולח יחד עם שאר בני קטורה אל ארצות המזרח.

==במדרש==
בבראשית רבה מובאים דברי רמי בר יחזקאל שהשם "יקשן" הוא משום "שהן מתקשין בעולם" (ומפרש רבי שמואל יפה אשכנזי שצאצאיו מקשים ומזיקים לכל העולם), ואילו לדעת חכמים שמם רומז לכך שהיו מקישים בתוף לעבודה זרה.

רבי אברהם סבע רואה בשם זה רמז לכך שבניו יהיו במהלך הדורות לפח יקוש לעם ישראל.

== ראו גם ==
* בני קטורה

== הערות שוליים ==

קטגוריה:אישים בפרשת חיי שרה
קטגוריה:בני קטורה
וינונה אואק

ג'והנה אקמרק (בשוודית: Johanna Ekmark; נולדה ב-8 באוקטובר 1994), הידועה בשם הבמה וינונה אואק (Winona Oak), היא זמרת ופזמונאית השוודית. המוכרת בזכות שיתופי הפעולה שלה עם What So Not , בשיר "Beautiful", ובשיתוף הפעולה עם הצ'יינסמוקרס בשיר "Hope".

==ביוגרפיה==
אואק נולדה בסולרון,<ref></ref> אי באגם סילג'אן, באזור המזרחי-מערבי של מורה. היא סיימה את לימודיה בגימנסיון מורה בשנת 2013,<ref></ref> בהמשך עברה לגור בסטוקהולם.<ref></ref>

==קריירה==
בפברואר 2018, שיתפה פעולה אואק עם המפיק מוזיקלי בסינגל "Beautiful",<ref></ref> אשר זכה בפרס סינגל המחול העצמאי / האלקטרוניקה / המועדון הטוב ביותר בטקס AIR Independent Music, ביולי 2019.<ref></ref> באוקטובר 2018, אואק הוחתמה בחברות ההקלטות אטלנטיק רקורדס, ניאון גולד רקורדס.<ref></ref>

ב-10 בדצמבר 2018, אואק את הסינגל "Don't Save Me".<ref></ref>
ב-14 בדצמבר, שיתפה פעולה אואק עם הצמד הצ'יינסמוקרס בסינגל "Hope", שזה להצלחה והגיע למקום 89 במצעד הסינגלים הבריטי.<ref></ref>

ב-1 בינואר 2020, הוציאה אואק את המיני אלבום הראשון שלה "Closure (Stripped)".<ref></ref> ב-10 בינואר, הוציאה אואק את המיני אלבום השני שלה "Closure".<ref></ref>

ב-29 במאי של אותה השנה, הוציאה אואק את הסינגל "Oxygen", בהשתתפות המפיק המוזיקלי רובין שולץ.<ref></ref> ב-17 ביולי, התארחה בסינגל "Thinking About You", של המפיק R3hab.

==דיסקוגרפיה==
===אלבומי אולפן===
* 2022: Island of the Sun

===מיני-אלבומים===
* 2020: Closure (Stripped)
* 2020: Closure 
* 2020: She
* 2024: Void

== קישורים חיצוניים ==

* 

== הערות שוליים ==

קטגוריה:זמרות שוודיות
קטגוריה:זמרות-יוצרות
קטגוריה:שוודיות שנולדו ב-1994
יחסי יפן–מיקרונזיה

[[ראש ממשלת יפן יאסואו פוקודה נפגש עם נשיא מיקרונזיה מאני מורי בטוקיו, 2007]]
יחסי יפן–מיקרונזיה הם היחסים הדיפלומטיים בין יפן לבין המדינות הפדרטיביות של מיקרונזיה. שתי המדינות כוננו יחסים דיפלומטיים רשמיים בדצמבר 1998, כשלוש שנים לאחר עצמאותה של מיקרונזיה.

יפן ומיקרונזיה נהנות מיחסים דיפלומטיים חמים ולבביים מזה שנים רבות. כיום, יפן היא התורמת השנייה בגודלה (אחרי ארצות הברית) של מיקרונזיה.

== סחר ==
בשנת 2016, שוויו של הייצוא היפני למיקרונזיה עמד על 2,130 מיליון ין. באותה השנה, שוויו של הייבוא היפני ממיקרונזיה עמד על 2,020 מיליון ין.

== יפנים במיקרונזיה ==
על פי הלשכה היפנית המרכזית לסטטיסטיקה, באוקטובר 2017 התגוררו במיקרונזיה מאה וארבעה אזרחים יפניים.

== נציגויות דיפלומטיות ==
* יפן מיוצגת במיקרונזיה בדרג השגרירות, באמצעות שגרירות רשמית שהיא מחזיקה בפליקיר, בירת המדינה.
* מיקרונזיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

== קישורים חיצוניים ==

* [https://www.mofa.go.jp/region/asia-paci/micronesia/data.html יחסי יפן–מיקרונזיה], באתר משרד החוץ היפני

== הערות שוליים ==
יחסי קולומביה – קוריאה הדרומית

יחסי קולומביה–קוריאה הדרומית הם היחסים בין קולומביה לקוריאה הדרומית. היחסים כוללים יחסי סחר, צבא ודיפלומטיה. חיילים קולומביאנים הגיעו לקוריאה בשנת 1951 כחלק מכוחות האו"ם, אולם יחסים דיפלומטיים ישירים לא כוננו עד מרץ 1962.

== היסטוריה ==
שגרירות דרום קוריאה בבוגוטה 
במהלך מלחמת קוריאה הייתה קולומביה האומה היחידה באמריקה הלטינית שהשתתפה באופן פעיל בכוחות האו"ם, עם כוחות קרקעיים והפריגטה היחידה שלה, אלמירנטה.<ref>Mario A. Murillo Colombia and the United States: War, Unrest and Destabilization - - 2011 Page 124 Colombian involvement in international conflicts such as the Korean War was directly tied to its dependency on the United States. Colombia was the only country in all of Latin America to respond positively to Washington's call for a direct ..."</ref> החיילים הקולומביאנים הראשונים הגיעו לקוריאה ב-8 במאי 1951 והאחרון עזב ב-11 באוקטובר 1954. בסך הכל 4,314 חיילים נפרסו.<ref>Gordon L. Rottman Korean War Order of Battle: United States, United Nations, and ... Page 124 2002 The first of 4,314 Colombian soldiers arrived in Korea on 8 May 1951 with the last departing on 11 October 1954. "1952–June 1953 4th Colombia Battalion (4e Batallón Cozlombia) June 1953–Oct. 1954 Colombia deployed its only frigate ... "</ref> מפקד הכוחות היה הגנרל אלברטו רואיס נובואה.<ref>Ana Maria Forero Angel Nessuno ascolta il colonnello 2010- Page 108 "Così, per esempio, scrive il generale Andrade: All'inizio degli anni Sessanta il comandante dell'esercito era il generale Alberto Ruiz Novoa, che aveva comandato quel battaglione [il battaglione Colombia, durante la guerra di Corea] tra il '52 "</ref><ref>[http://www.eltiempo.com/blogs/analisis_del_conflicto_colombiano/2010/01/93-anos-del-general-alberto-ru.php 93 años del General Alberto Ruiz Novoa] 2010</ref>

== יחסים דיפלומטיים ==
יחסים דיפלומטיים ישירים כוננו במרץ 1962.

שגרירות קולומביה בסיאול היא הנציגות הדיפלומטית של רפובליקת קולומביה לרפובליקה של קוריאה.

השגרירות הממוקמת בקומה ה-11 בבניין ביטוח החיים בקיובו, חולקת את שטחה עם הקונסוליה הכללית של קולומביה בסיאול, שמוסמכת אף לפיליפינים בעניינים קונסולריים.<ref></ref>

== הסכמים ==
ב-25 ביוני 2012 חתמו קולומביה וקוריאה על משא ומתן להסכם סחר חופשי.<ref>OAS.org [http://www.sice.oas.org/TPD/Col_kor/col_kor_e.asp Documents of Colombia Korea free trade agreement (FTA)]</ref>

== קישורים חיצוניים ==

== הערות שוליים ==